title: 2007/858/KE: Deċiżjoni tal-Kunsill tas- 17 ta’ Diċembru 2007 li taħtar il-President tal-Bord ta’ l-Appell ta’ l-Uffiċċju Komunitarju tal-Varjetajiet tal-Pjanti u s-Supplenti tiegħu

text:
               21.12.2007

               MT

               Il-Ġurnal Uffiċjali ta’ l-Unjoni Ewropea

               L 337/105

         DEĊIŻJONI TAL-KUNSILL
   tas-17 ta’ Diċembru 2007
   li taħtar il-President tal-Bord ta’ l-Appell ta’ l-Uffiċċju Komunitarju tal-Varjetajiet tal-Pjanti u s-Supplenti tiegħu
   (2007/858/KE)
   IL-KUNSILLTA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 2100/94 tas-27 ta’ Lulju 1994 dwar id-drittijiet Komunitarji ta’ varjetajiet ta’ pjanti (1), u b’mod partikolari l-Artikolu 47(1) tiegħu,
   Wara li kkunsidra l-listi ta’ kandidati proposti mill-Kummissjoni fid-29 ta’ Ottubru 2007, wara li nkisbet l-opinjoni tal-Kunsill Amministrattiv ta’ l-Uffiċċju Komunitarju tal-Varjetajiet tal-Pjanti,
   IDDEĊIEDA KIF ĠEJ:
   Artikolu 1
   Is-Sinjur Paul A.C.E. VAN DER KOOIJ, imwieled fit-13 ta’ Jannar 1956, huwa b’dan maħtur President tal-Bord ta’ l-Appell ta’ l-Uffiċċju Komunitarju tal-Varjetajiet tal-Pjanti għal perijodu ta’ ħames snin.
   Is-Sinjur Timothy MILLETT imwieled fis-6 ta’ Jannar 1951 huwa b’dan maħtur Supplenti għall-President tal-Bord ta’ l-Appell ta’ l-Uffiċċju Komunitarju tal-Varjetajiet tal-Pjanti għal perijodu ta’ ħames snin.
   Il-mandati tagħhom għandhom jibdew mid-data li fiha huma jassumu d-doveri tagħhom. Dik id-data għandha tiġi miftiehma bejn il-President u l-Kunsill Amministrattiv ta’ l-Uffiċċju.
   Artikolu 2
   Din id-Deċiżjoni għandha jkollha effett fid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 17 ta’ Diċembru 2007.

            Għall-Kunsill

            Il-President

         J. SILVA

      (1)  ĠU L 227, 1.9.1994, p. 1. Regolament kif l-aħħar emendat mir-Regolament (KE) Nru 873/2004 (ĠU L 162, 30.4.2004, p. 38).


title: 2008/824/KE: Deċiżjoni tal-Kummissjoni tat- 22 ta’ Ottubru 2008 li twaqqaf Grupp ta’ Politika Kluster Ewropew

text:
               30.10.2008

               MT

               Il-Ġurnal Uffiċjali ta’ l-Unjoni Ewropea

               L 288/7

         DEĊIŻJONI TAL-KUMMISSJONI
   tat-22 ta’ Ottubru 2008
   li twaqqaf Grupp ta’ Politika Kluster Ewropew
   (2008/824/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               L-Artikolu 157 tat-Trattat assenja lill-Komunità u lill-Istati Membri d-dmir li jiżguraw li l-kondizzjonijiet neċessarji għall-kompetittività tal-industrija tal-Komunità jeżistu, kif ukoll li jrawmu sfruttament aħjar tal-potenzjal industrijali ta’ politika ta’ innovazzjoni, riċerka u żvilupp teknoloġiku.

               (2)

               L-Artikolu 13 tad-Deċiżjoni 1639/2006/KE tal-Parlament Ewropew u tal-Kunsill tal-24 ta’ Ottubru 2006 li jistabbilixxi Programm ta’ Qafas għall-Kompetittività u l-Innovazzjoni (2007 sal-2013) (1), isejjaħ għal azzjoni biex irawwem innovazzjoni speċifika għas-settur, klusters, netwerks ta’ innovazzjoni, sħubiji ta’ innovazzjoni pubbliċi-privati u kooperazzjoni ma’ organizzazzjonijiet internazzjonali rilevanti, u l-użu tal-ġestjoni tal-innovazzjoni.

               (3)

               Fil-Komunikazzjoni tagħha “Inpoġġu l-għarfien fil-prattika: Strateġija fuq bażi wiesgħa għall-innovazzjoni għall-UE” (2) il-Kummissjoni tagħraf ir-rwol importanti ta’ klusters għall-kompetittività u l-innovazzjoni bħala strumenti biex titnaqqas id-diskrepanza bejn in-negozji, riċerka u riżorsi, u b’hekk twassal l-għarfien lejn is-suq b’mod aktar mgħaġġel, u ssejjaħ għal orjentazzjoni ta’ politika strateġika u kooperazzjoni.

               (4)

               Fil-konklużjonijiet tiegħu tal-4 ta’ Diċembru 2006 il-Kunsill għall-Kompetittività identifika l-klusters bħala waħda mid-disa’ prijoritajiet strateġiċi għall-implimentazzjoni ta’ strateġija fuq bażi wiesgħa għall-innovazzjoni Ewropea.

               (5)

               Il-Kunsill Ewropew tat-13 u l-14 ta’ Marzu 2008 saħaq fil-konklużjonijiet tiegħu li l-qafas tal-kondizzjonijiet għall-innovazzjoni għandu jkun ikkoordinat aħjar, inkluż permezz tal-konnessjonijiet bejn ix-xjenza u l-industrija u klusters ta’ innovazzjoni ta’ klassi dinjija u l-iżvilupp tal-klusters reġjonali u n-netwerks.

               (6)

               Il-Memorandum tal-Klusters Ewropej, li tnieda fil-Konferenza tal-Presidenza Ewropea dwar l-Innovazzjoni u l-Klusters fi Stokkolma fit-22 u 23 ta’ Jannar 2008 u li kien iffirmat minn aktar minn 70 awtorità u aġenzija nazzjonali u reġjonali, kien pass importanti biex jinkoraġġixxi aktar l-iżvilupp tal-klusters.

               (7)

               L-Alleanza Ewropea tal-Klusters, li attwalment tgħaqqad aktar minn 70 organizzazzjoni msieħba madwar l-Ewropa, kienet l-ewwel pass lejn il-kooperazzjoni tal-politika tal-klusters madwar l-UE.

               (8)

               Fl-opinjoni tiegħu dwar il-klusters u l-politika tal-klusters adottati fid-19 ta’ Ġunju 2008, il-Kumitat tar-Reġjuni jsejjaħ għat-twaqqif ta’ Grupp Espert ta’ Livell Għoli dwar il-Klusters, li jista’ jservi bħala pjattaforma biex jiddiskuti l-implimentazzjoni ta’ qafas strateġiku ġenerali għall-klusters.

               (9)

               Fil-Komunikazzjoni mill-Kummissjoni “Lejn klusters ta’ klassi dinjija fl-Unjoni Ewropea: L-implimentazzjoni ta’ strateġija fuq bażi wiesgħa għall-innovazzjoni” (3), it-twaqqif tal-Grupp ta’ Politika Kluster Ewropew hu identifikat bħala pass importanti tal-aġenda tal-politika b’appoġġ għall-klusters ta’ klassi dinjija fl-UE.

               (10)

               Hu għalhekk neċessarju li jitwaqqaf Grupp ta’ Politika Kluster Ewropew u li jkunu ddefiniti d-dmirijiet u l-istruttura tiegħu.

               (11)

               Bil-għan li jinkisbu l-objettivi msemmija hawn fuq il-Kummissjoni jeħtieġ li titlob il-kontribut ta’ dawk li jfasslu l-politika u l-esperti fil-qasam tal-iżvilupp tal-gruppi.

               (12)

               Grupp ta’ Politika Kluster Ewropew għandu jagħmel skambju ta’ intelliġenza dwar il-politika tal-klusters bl-għan li jesplora aktar kif jista’ jassisti aħjar lill-Istati Membri biex jappoġġjaw it-twaqqif ta’ klusters ta’ klassi dinjija fl-UE.

               (13)

               Grupp ta’ Politika Kluster Ewropew għandu jkun magħmul minn membri ta’ livell għoli b’esperjenza u kompetenza fil-qasam tal-politika tal-kompetittività u l-innovazzjoni u b’għarfien tajjeb ħafna tar-rwol u t-tħaddim ta’ klusters fi żvilupp ekonomiku.

               (14)

               Għandha ssir dispożizzjoni għar-regoli dwar l-iżvelar tal-informazzjoni mill-membri tal-Grupp ta’ Politika Kluster Ewropew, bla ħsara għar-regoli dwar is-sigurtà stabbiliti fl-Anness għad-Deċiżjoni 2001/844/KE tal-Kummissjoni, KEFA, Euratom (4).

               (15)

               Id-dejta personali relatata mal-membri tal-Grupp ta’ Politika Kluster Ewropew għandha tinġabar, tkun ipproċessata u ppubblikata b’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-ħarsien tal-individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ din id-dejta (5).

               (16)

               Huwa xieraq li jiġi stabbilit perjodu għall-applikazzjoni ta’ din id-Deċiżjoni. Malli jasal il-waqt, il-Kummissjoni għandha tikkunsidra r-rakkomandabbiltà ta’ estensjoni,

         IDDEĊIDIET KIF ĠEJ:
   Artikolu 1
   Il-Grupp ta’ Politika Kluster Ewropew
   Grupp ta’ Politika Kluster Ewropew, minn issa 'l quddiem imsejjaħ “il-Grupp”, huwa b’dan imwaqqaf mill-Kummissjoni.
   Artikolu 2
   Dmiriijiet
   Il-Grupp għandu jkollu d-dmirijiet li ġejjin:

               (a)

               li jtejjeb l-għarfien tat-tweġibiet ta’ politika moderna tal-Kummissjoni u l-Istati Membri b’appoġġ għall-eċċellenza tal-gruppi;

               (b)

               li jidentifika u janalizza aktar il-prassi li rnexxiet u li ma rnexxietx b’appoġġ għall-klusters, u jagħmel rakkomandazzjonijiet dwar kif jista’ jfassal aħjar il-politika tal-klusters fil-Komunità;

               (c)

               li jivvaluta x-xejriet internazzjonali fl-iżvilupp tal-klusters u jidentifika sfidi futuri għall-politika tal-klusters bi tweġiba għall-globalizzazzjoni;

               (d)

               li jesplora għodod biex jitneħħew ostakoli eżistenti għal kooperazzjoni ta’ klusters transnazzjonali;

               (e)

               li janalizza l-komplementaritajiet fost l-istrateġiji politiċi ewlenin u l-istrumenti finanzjarji f’livell Komunitarju li jappoġġjaw il-klusters, jiġbdu il-konklużjonijiet u jifformolaw ir-rakkomandazzjonijiet;

               (f)

               li jikkoordina mal-Alleanza Ewropea tal-Klusters u fejn xieraq ma’ inizjattivi oħrajn b’appoġġ għall-klusters u l-politika tal-klusters, u jieħu mill-esperjenzi prattiċi tagħhom;

               (g)

               li jwettaq massimu ta’ tliet żjarat esploratorji ta’ studju matul il-kariga tal-membri, bl-għan li jitgħallem mill-esperjenza internazzjonali;

               (h)

               li jikkollabora bl-għan li jikkomunika d-diskussjoni u s-sejbiet komuni lill-pubbliku;

               (i)

               li jipprovdi lill-Kummissjoni b’rapport intermedju disa’ xhur wara t-tnedija tiegħu u rapport finali fl-aħħar tal-kariga tiegħu b’sommarju tal-progress dwar id-dmirijiet u r-rakkomandazzjonijiet. Dan ir-rapport għandu jitqiegħed għad-dispożizzjoni tal-pubbliku.

         Il-President għandu jipparteċipa f’konferenzi u okkażjonijiet rilevanti u għandu jippreżenta r-riżultati u s-sejbiet ewlenin tal-Grupp.
   Artikolu 3
   Sħubija - Ħatra
   1.   Il-membri tal-Grupp għandhom jinħatru mill-Kummissjoni minn speċjalisti ta’ livell għoli b’kompetenza fl-oqsma skont l-Artikolu 2, li wieġbu għas-Sejħa għall-Applikazzjonijiet. Ir-rappreżentant tal-Kummissjoni jista’ jistieden esperti jew osservaturi b’kompetenza speċifika dwar suġġett fuq l-aġenda biex jipparteċipaw fid-deliberazzjoniiet tal-grupp meta dan ikun xieraq.
   2.   Il-grupp għandu jkun magħmul minn massimu ta’ 20 membru.
   3.   Il-membri tal-Grupp għandhom jinħatru għal kariga ta’ 18-il xahar.
   4.   Il-membri għandhom jinħatru f'kapaċità personali u għandhom jagħtu parir lill-Kummissjoni indipendentement minn kull influwenza esterna.
   5.   Il-membri tal-Grupp jibqgħu fil-kariga tagħhom sakemm jinbidlu jew sal-aħħar tal-mandat tagħhom.
   6.   Il-membri li ma jibqgħux f’pożizzjoni li jikkontribwixxu b’mod effettiv fid-deliberazzjonijiet tal-Grupp, li jippreżentaw ir-riżenja tagħhom jew li ma jirrispettawx il-kundizzjonijiet stabbiliti fil-paragrafu 4 ta’ dan l-Artikolu jew l-Artikolu 287 tat-Trattat jistgħu jiġu ssostitwiti għall-bqija tal-perjodu taż-żmien li jkun fadallu l-mandat tagħhom.
   7.   Il-membri maħtura f'kapaċità personali għandhom jiffirmaw kull sena dikjarazzjoni fejn jistqarru li huma jaġixxu fl-interess tal-pubbliku kif ukoll dikjarazzjoni li tikkonferma n-nuqqas jew l-eżistenza ta’ kull interess li jista’ jaffettwa l-oġġettività tagħhom.
   8.   L-ismijiet tal-membri maħtura f’kapaċità personali għandhom ikunu ppubblikati fuq is-sit tal-Internet tad-Direttorat-Ġenerali għall-Intrapriża u l-Industrija u fis-serje Ċ ta’ Il-Ġurnal Uffiċjali tal-Unjoni Ewropea. L-ismijiet tal-membri għandhom jinġabru, jiġu pproċessati u ppubblikati skont ir-Regolament (KE) Nru 45/2001.
   Artikolu 4
   Il-ħidma
   1.   Il-Kummissjoni għandha tinnomina l-President tal-Grupp.
   2.   Informazzjoni miksuba mill-partiċipazzjoni fid-deliberazzjonijiet tal-Grupp ma għandhiex tixxandar jekk il-Kummissjoni tqis li tali informazzjoni hi marbuta ma’ kwistjonijiet konfidenzjali bla preġudizzju għar-regoli dwar is-sigurtà kif stabbilit fl-Anness għad-Deċiżjoni 2001/844/KE, KEFA, Euratom.
   3.   Il-Grupp għandu normalment jiltaqa’ fl-istabbilimenti tal-Kummissjoni skont il-proċeduri u l-iskeda stabbiliti minnha. Il-Kummissjoni għandha tipprovdi servizzi segretarjali lill-Grupp. Uffiċjali tal-Kummissjoni li għandhom interess fil-proċeduri jistgħu jattendu l-laqgħat tal-Grupp.
   4.   Il-Grupp għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni.
   5.   Il-Kummissjoni tista’ tippubblika jew turi fuq l-Internet, fil-lingwa oriġinali tad-dokument ikkonċernat, kwalunkwe sommarju, konklużjoni jew parti minn konklużjoni jew dokument ta’ ħidma tal-Grupp.
   Artikolu 5
   Spejjeż tal-laqgħat
   L-ispejjeż tal-vjaġġ u, fejn ikun xieraq, l-ispejjeż tas-sussistenza għall-membri tal-Grupp fl-ambitu tal-attivitajiet tal-Grupp għandhom jiġu rimborżati mill-Kummissjoni b’konformità mar-regoli tal-Kummissjoni dwar il-kumpens ta’ esperti esterni.
   Il-membri tal-Grupp m’għandhomx jitħallsu għas-servizzi li jagħtu.
   L-ispejjeż tal-laqgħat huma rimborżati fil-limiti tal-baġit annwali allokat lill-grupp mis-servizzi kompetenti tal-Kummissjoni.
   Artikolu 6
   Skadenza
   Id-Deċiżjoni għandha tiskadi fit-30 ta’ Ġunju 2011.

      Magħmula fi Brussell, 22 ta’ Ottubru 2008

            Għall-Kummissjoni

         Günter VERHEUGEN

            Viċi President

      (1)  ĠU L 310, 9.11.2006, p. 15.

      (2)  COM(2006) 502 finali, 13.9.2006.

      (3)  COM(2008) 652, 17.10.2008.

      (4)  ĠU L 317, 3.12.2001, p. 1.

      (5)  ĠU L 8, 12.1.2001, p. 1.

      ANNESS
      Il-Grupp ta’ Politika Kluster Ewropew
      TERMINI TA' REFERENZA
      1.   Il-kuntest
      A “Grupp Konsultattiv ta' Livell Għoli dwar il-Klusters” ġie stabbilit f’Diċembru 2006 skond l-Inizjattiva Ewropea INNOVA bil-missjoni li jitmexxew diskussjonijiet ta’ politika kluster fl-Ewropa u tiżviluppa aġenda kluster ta’ azzjonijiet komuni li jrawmu l-kooperazzjoni transnazzjonali. Il-grupp kellu rwol ewlieni fit-tħejjija tal-“Memorandum tal-Kluster Ewropew” (1) li tnieda fil-Konferenza tal-Presidenza Ewropea dwar l-Innovazzjoni u l-Klusters fi Stokkolma fit-22-23 ta’ Jannar 2008 u ffirmat minn aktar minn 70 awtorità u aġenzija nazzjonali u reġjonali.
      Il-Komunikazzjoni “Lejn klusters ta’ klassi dinjija fl-Unjoni Ewropea: L-implimentazzjoni ta’ strateġija ta' innovazzjoni fuq bażi wiesgħa” (2) adottatata fis-17.10.2008 tipprevedi t-twaqqif ta’ Grupp ta’ Politika Kluster Ewropew biex jgħin lill-Istati Membri biex jiżviluppaw viżjoni aktar strateġika biex jilħqu massa kritika u eċċellenza ta' klassi dinjija. Il-Grupp se jieħu post il-“Grupp Konsultattiv ta’ Livell Għoli dwar il-Klusters” attwali u jgħolli l-profil u l-viżibilità tiegħu.
      2.   Mandat tal-grupp ta’ politika kluster ewropew
      L-ambitu u l-għan tal-Grupp ta’ Politika Kluster Ewropew hu li jagħmel skambju ta’ intelliġenza dwar politika tal-klusters bl-għan li jesplora aktar kif jista’ jassisti aħjar lill-Istati Membri biex jagħtu appoġġ lit-tfaċċar ta’ klusters ta’ klassi dinjija fl-UE.
      Id-dmirijiet tal-Grupp huma:

                  —

                  li jtejjeb l-għarfien tat-tweġibiet ta’ politika moderna tal-Kummissjoni u l-Istati Membri b’appoġġ għall-eċċellenza tal-klusters;

                  —

                  li jidentifika u janalizza aktar il-prassi li rnexxiet u li ma rnexxitx b’appoġġ għall-klusters, u jagħmel rakkomandazzjonijiet dwar kif jista’ jfassal aħjar il-politika tal-klusters fil-Komunità;

                  —

                  li jivvaluta x-xejriet internazzjonali fl-iżvilupp tal-klusters u jidentifika sfidi futuri għall-politika tal-klusters bi tweġiba għall-globalizzazzjoni;

                  —

                  li jesplora għodod biex jitneħħew ostakoli eżistenti għal kooperazzjoni ta’ klusters transnazzjonali;

                  —

                  li janalizza l-komplementaritajiet fost il-politika ewlenija u l-istrumenti finanzjarji f’livell Komunitarju li jappoġġja l-klusters, jiġbed il-konklużjonijiet u jifformola r-rakkomandazzjonijiet;

                  —

                  li jikkoordina mal-Alleanza Ewropea tal-Gruppi u fejn xieraq ma’ inizjattivi oħrajn b’appoġġ għall-klusters u l-politika tal-klusters, u jieħu mill-esperjenzi prattiċi tagħhom;

                  —

                  li jwettaq massimu ta’ tliet żjarat esploratorji ta' studju fil-mandat tal-membri, bl-għan li jitgħallem mill-esperjenza internazzjonali;

                  —

                  li jikkollabora bl-għan li jikkomunika d-diskussjoni u s-sejbiet komuni lill-pubbliku;

                  —

                  li jipprovdi lill-Kummissjoni b’rapport intermedju disa’ xhur wara t-tnedija tiegħu u rapport finali fl-aħħar tal-mandat tiegħu b’sommarju tal-progress dwar id-dmirijiet u r-rakkomandazzjonijiet. Dan ir-rapport finali għandu jitqiegħed għad-dispożizzjoni tal-pubbliku.

            Il-President għandu jipparteċipa f’konferenzi u okkażjonijiet rilevanti u għandu jippreżenta r-riżultati u s-sejbiet ewlenin tal-Grupp. Ir-rapporti mhumiex se jitqiesu bħala li jirriflettu l-fehmiet tas-servizzi tal-Kummissjoni.
      3.   Kompożizzjoni u operazzjoni
      3.1.   Kompożizzjoni
      Il-Grupp ta’ Politika Kluster Ewropew se jkun magħmul minn massimu ta’ 20 membru ta’ livell għoli bl-esperjenza u l-kompetenza fil-qasam tal-politika tal-kompetittività u l-innovazzjoni. Il-Grupp għandu jikkonsisti minn membri li jirrappreżentaw nies ta’ livell għoli li jfasslu l-politika, negozji u riċerka u istituzzjonijiet ta’ edukazzjoni ta’ livell ogħla.
      Rappreżentanti mill-istituzzjonijiet Ewropej jistgħu jipparteċipaw fil-laqgħat u fl-attivitajiet tal-Grupp bħala osservaturi.
      3.2.   Sejħa għall-Applikazzjonijiet
      Il-Grupp se jitwaqqaf permezz ta’ Sejħa miftuħa għall-Applikazzjonijiet, li għandha tipprovdi sottomissjoni mmotivata b’mod xieraq, fejn tiddikjara r-raġunijiet għall-parteċipazzjoni mixtieqa fil-Grupp. Il-kriterji li ġejjin se jmexxu l-għażla tal-esperti:

                  —

                  Il-membri għandu jkollhom għarfien espert u esperjenza eċċellenti fil-qasam ta’ politika ta’ kompetittività u innovazzjoni f’livelli reġjonali, nazzjonali u komunitarji u għandu jkollhom għarfien tajjeb ħafna dwar ir-rwol tal-gruppi fl-iżvilupp ekonomiku biex jiżguraw li l-analiżi u r-rakkomandazzjonijiet prodotti jkunu fattibli u jirrispettaw il-qafas istituzzjonali u legali tal-UE.

                  —

                  Il-membri għandu jkollhom esperjenza soda fl-affarijiet Ewropej u fix-xogħol f’ambjent internazzjonali.

                  —

                  Il-membri għandhom ikunu profiċjenti fl-Ingliż kemm bil-fomm u bil-miktub f'livell li jippermettilhom jikkontribwixxu għad-diskussjonijiet u t-tħejjija tar-rapporti.

            L-applikazzjonijiet li jaslu minn għand il-partijiet interessati għandhom ikunu akkumpanjati minn materjal li juri li l-kandidat propost jissodisfa l-kondizzjonijiet ta’ hawn fuq.
      Il-membri tal-Grupp jinħatru għal mandat ta’ 18-il xahar. F’każ li espert magħżul ma jkunx disponibbli fil-ħin tal-kompożizzjoni tal-Grupp jew waqt l-eżistenza tiegħu, il-Kummissjoni għandha tiddeċiedi fuq sostitut adattat mill-ġabra ta’ proposti eliġibbli mressqa.
      3.3.   Id-determinazzjoni finali tal-kompożizzjoni tal-Grupp
      Il-Kummissjoni se tiddeċiedi dwar il-kompożizzjoni finali tal-Grupp fuq il-bażi tal-proposti mressqa bħala tweġiba għas-Sejħa għall-Applikazzjonijiet.
      Il-Kummissjoni se tagħżel l-esperti proposti, li jirrappreżentaw l-aħjar l-għarfien espert meħtieġ fir-rigward tal-kwistjonijiet koperti mill-mandat għall-Grupp, kif fost l-oħrajn jixhdu minn esperjenza ta’ qabel fil-proposta jew l-implimentazzjoni ta’ soluzzjonijiet għal dawn il-problemi fl-amministrazzjoni tagħhom, organizzazzjoni prinċipali , assoċjazzjoni jew industrija.
      Barra minn dan, il-Kummissjoni se timmira li tiżgura kopertura ġeografika wiesgħa, kompożizzjoni bbilanċjata tas-sessi u rappreżentazzjoni tajba ta’ partijiet interessati differenti fuq il-bażi tal- proposti li jaslu.
      3.4.   Il-President
      Il-Kummissjoni għandha tagħżel il-President filwaqt li tqis sa liema punt il-persuna magħżula tirrappreżenta b’mod kredibbli l-interessi ewlenin tal-partijiet interessati, tikkontribwixxi biex tiddefinixxi/tifforma l-fehmiet dwar il-politika tal-klusters fir-rigward tal-kwistjonijiet koperti mill-mandat u tirrappreżenta l-għarfien espert meħtieġ. Il-Kummissjoni għandha taħtar lill-President għal mandat ta’ 18-il xahar.
      3.5.   Il-ħidma
      Il-Grupp se jiltaqa’ 4 darbiet f’ġimgħa u se jkun ippresedut mill-President maħtur. Il-Grupp se jkun iffaċilitat minn Segretarjat, ipprovdut minn Kuntrattur Estern. Il-Kuntrattur Estern se jipprovdi assistenza amministrattiva lill-Grupp, inkluż l-organizzazzjoni tal-laqgħat u żjarat ta’ studju, it-tħaffif tal-komunikazzjoni interna, u rimborż tal-ispejjeż tal-vjaġġ u l-akkomodazzjoni tal-membri. Barra minn dan is-Segretarjat se jkun responsabbli tal-organizzazzjoni tal-okkażjoni pubblika finali, kif ukoll il-finalizzazzjoni u t-tixrid tar-rapport finali. L-informazzjoni miksuba bil-parteċipazzjoni fid-deliberazzjonijiet tal-Grupp ma tistax tkun imxandra jekk il-Kummissjoni tgħid li din tkun marbuta ma' kwistjonijiet konfidenzjali.
      3.6.   Tul taż-żmien
      Id-dmirijiet tal-Grupp għandhom jitlestew fi żmien perjodu ta’ 18-il xahar.
      3.7.   L-ispejjeż tal-membri tal-grupp
      Il-Kummissjoni se tniedi Sejħa miftuħa għal Offerti biex tagħżel Kuntrattur Estern li se jkun responsabbli biex jipprovdi s-servizzi segretarjali lill-Grupp u f’dan il-kuntratt tas-servizz se tagħti rimborż tal-ispejjeż tal-vjaġġ u l-akkomodazzjoni mġarrba mill-membri fl-ambitu tal-attivitajiet tal-Grupp.

         (1)  It-test tal-Memorandum tal-Grupp Ewropew hu disponibbli f’http://www.proinno-europe.eu/NWEV/uploaded_documents/European_Cluster_Memorandum.pdf

         (2)  COM(2008) 652, 17.10.2008


title: 2007/769/KE: Deċiżjoni tal-Kummissjoni tas- 16 ta’ Novembru 2007 dwar il-ħatra tal-membri tal-Kumitat ta’ l-Ispetturi Superjuri għat-tul ta’ kariga l-ġdid

text:
               29.11.2007

               MT

               Il-Ġurnal Uffiċjali ta’ l-Unjoni Ewropea

               L 311/42

         DEĊIŻJONI TAL-KUMMISSJONI
   tas-16 ta’ Novembru 2007
   dwar il-ħatra tal-membri tal-Kumitat ta’ l-Ispetturi Superjuri għat-tul ta’ kariga l-ġdid
   (2007/769/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat id-Deċiżjoni tal-Kummissjoni 95/319/KE tat-12 ta’ Lulju 1995 li twaqqaf Kumitat ta’ Spetturi Superjuri (1), u b’mod partikolari l-Artikolu 5 tiegħu,
   Wara li kkunsidrat il-lista tal-kandidati mressqa mill-Istati Membri,
   Billi:

               (1)

               L-Artikolu 5(1) tad-Deċiżjoni jistipula li l-Kumitat għandu jikkonsisti minn żewġ rappreżentanti minn kull Stat Membru.

               (2)

               L-Artikolu 5(2) tad-Deċiżjoni jistipula li l-membri tal-Kumitat għandhom jinħatru mill-Kummissjoni fuq proposta mill-Istati Membri.

               (3)

               L-Artikolu 5(3) ta’ dik id-Deċiżjoni jistipula li t-tul tal-kariga tal-membri tal-Kumitat għandu jkun ta’ tliet snin u li l-ħatra tagħhom għandha tiġġedded.

               (4)

               It-tul tal-kariga preċedenti tal-Kummissjoni ntemmet fil-31 ta’ Diċembru 2006.

               (5)

               Għaldaqstant, il-Kummissjoni għandha taħtar il-membri ta’ dan il-Kumitat fuq il-bażi tal-proposti mill-Istati Membri fuq perjodu ta’ tliet snin,

         IDDEĊIDIET KIF ĠEJ:
   Artikolu uniku
   1.   Il-persuni msemmija fl-Anness ta’ din id-Deċiżjoni jinħatru bħala membru tal-Kumitat ta’ l-Ispetturi Superjuri (SLIC) għal perjodu ta’ tliet snin mill-1 ta’ Jannar 2007 sal-31 ta’ Diċembru 2009.
   2.   Il-lista tal-membri se tiġi ppubblikata fil-Ġurnal Uffiċjali ta’ l-Unjoni Ewropea għal raġunijiet a’ tagħrif.

      Magħmula fi Brussell, 16 ta’ Novembru 2007.

            Għall-Kummissjoni

         Vladimír ŠPIDLA

            Membru tal-Kummissjoni

      (1)  ĠU L 188, 9.8.1995, p. 11.

      ANNESS

                  IL-BELĠJU

                  Is-Sur Karel VAN DAMME
                  Is-Sur Michel ASEGLIO

                  IL-BULGARIJA

                  Is-Sur Totyu MLADENOV
                  Is-Sur Veselin VESELINOV

                  IR-REPUBBLIKA ĊEKA

                  Is-Sur Rudolf HAHN
                  Is-Sinjura Anežka SIXTOVÁ

                  ID-DANIMARKA

                  Is-Sur Jens JENSEN
                  Is-Sinjura Annemarie KNUDSEN

                  IL-ĠERMANJA

                  Is-Sur Hans-Jürgen BIENECK
                  Dr Helmut DEDEN

                  L-IRLANDA

                  Is-Sur Michael HENRY
                  Is-Sur Peter CLAFFEY

                  L-ESTONJA

                  Is-Sur Herko SUNTS
                  Is-Sinjorina Katrin KAARMA

                  IL-GREĊJA

                  Is-Sur Alexandros KARAGEORGIOU
                  Is-Sinjura Ioanna PAPAIOANNOU

                  SPANJA

                  Is-Sur Raimundo ARAGON BOMBIN
                  Is-Sur Javier VALLEJO SANTAMARIA

                  FRANZA

                  Is-Sur Jean BESSIERE
                  Is-Sinjura Christiane GIRAUD

                  L-ITALJA

                  Is-Sur Mario NOTARO
                  Is-Sur Mariano MARTONE

                  ĊIPRU

                  Is-Sur Leandros NICOLAIDES
                  Is-Sur Anastasios YIANNAKI

                  IL-LATVJA

                  Is-Sinjura Rita ELCE
                  Is-Sinjura Tatjana ZABAROVSKA

                  IL-LITWANJA

                  Is-Sur Mindaugas PLUKTAS
                  Is-Sinjura Dalia LEGIENE

                  IL-LUSSEMBURGU

                  Is-Sur Robert HUBERTY
                  Is-Sur Paul WEBER

                  L-UNGERIJA

                  Is-Sur István PAPP
                  Is-Sur János GÁDOR

                  MALTA

                  Is-Sur Mark GAUCI
                  Is-Sur Vincent ATTARD

                  L-OLANDA

                  Is-Sur Jaap UIJLENBROEK
                  Is-Sur Peter WEEDA

                  L-AWSTRIJA

                  Is-Sinjura Eva-Elisabeth SZYMANSKI
                  Is-Sinjura Gertrud BREINDL

                  IL-POLONJA

                  Is-Sinjura Bozena BORYS-SZOPA
                  Is-Sur Roman GIEDROJĆ

                  IL-PORTUGALL

                  Is-Sur Paulo MORGADO DE CARVALHO
                  Is-Sur Manuel Joaquim FERREIRA MADURO ROXO

                  IR-RUMANIJA

                  Is-Sinjura Mariana BĂSUC
                  Is-Sinjura Silvia TRUFĂȘILĂ

                  IS-SLOVENJA

                  Is-Sur Borut BREZOVAR
                  Is-Sur Boris RUŽIC

                  IS-SLOVAKKJA

                  Is-Sur Andrej GMITTER
                  Is-Sinjura Jana GIBÓDOVÁ

                  IL-FINLANDJA

                  Is-Sur Mikko HURMALAINEN
                  Is-Sur Jaakko ITÄKANNAS

                  L-IŻVEZJA

                  Is-Sur Bernt NILSSON
                  Is-Sur Bertil REMAEUS

                  IR-RENJU UNIT

                  Is-Sur Justin MC CRACKEN
                  Is-Sinjura Sandra CALDWELL


title: Id-Deċiżjoni tal-Kunsill tat-30 ta' Marzu 1981 li żżid in-numru ta' l-Avukati Ġenerali fil-Qorti tal-Ġustizzja

text:
Avviż Legali Importanti

|

31981D0209

Official Journal L 100 , 11/04/1981 P. 0021 - 0021 Finnish special edition: Chapter 1 Volume 2 P. 0016  Spanish special edition: Chapter 01 Volume 3 P. 0077  Swedish special edition: Chapter 1 Volume 2 P. 0016  Portuguese special edition Chapter 01 Volume 3 P. 0077

		Id-Deċiżjoni tal-Kunsilltat-30 ta' Marzu 1981li żżid in-numru ta' l-Avukati Ġenerali fil-Qorti tal-Ġustizzja(81/209/Euratom, KEFA, KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 32a tiegħu,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 166 tiegħu,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 138 tiegħu,Wara li kkunsidra t-talba tal-Qorti tal-Ġustizzja fil-memorandum tagħha tal-21 ta' Lulju 1978 li n-numru ta' l-Avukati Ġenerali għandu jiżdied,Billi ż-żieda fix-xogħol tal-Qorti tal-Ġustizzja jiġġustifika żieda fin-numru ta' l-Avukati Ġenerali għal ħamsa;Billi l-ewwel paragarfu ta' l-Artikolu 32a tat-Trattat li jistabbilixxi l-Komunità Ewropea tal-Faħam u l-Azzar, l-ewwel paragrafu ta' l-Artikolu 166 tat-Trattat li jistabbilixxi l-Komunità Ekonomika Ewropea u l-ewwel paragrafu ta' l-Artikolu 138 tat-Trattat li jistabbilixxi l-Komunità Ewropea ta' l-Enerġija Atomika għandhom, għalhekk, jiġu emendati biex jiżdied in-numru ta' Avukati Ġenerali;Billi t-tielet paragrafu ta' l-Artikolu 32b tat-Trattat li jistabbilixxi l-Komunità Ewropea tal-Faħam u l-Azzar, it-tielet paragrafu ta' l-Artikolu 167 tat-Trattat li jistabbilixxi l-Komunità Ekonomika Ewropea u t-tielet paragrafu ta' l-Artikolu 139 tat-Trattat li jistabbilixxi l-Komunità Ewropea ta' l-Enerġija Atomika għandhom jiġu emendati biex ir-rinnovament parzjali jkun jikkonċerna żewġ jew tliet Avukati Ġenerali, fejn dawn għandhom ikunu sostitwiti alternattivament;Billi, biex ikun żgurat it-tħaddim ta' din is-sistema tat-tibdil prevista, id-data tat-tmiem taż-żmien tal-kariga ta' l-Avukat Ġenerali maħtur biex jokkupa għall-ewwel darba l-post maħluq b'din id-Deċiżjoni għandha titmexxa ‘l quddiem għas-6 ta' Ottubru 1985,IDDEĊIEDA KIF ĠEJ:Artikolu 1"Il-Qorti tal-Ġustizzja għandu jkollha l-assistenza ta' ħames Avukati Ġenerali."Artikolu 2"Kull tliet snin għandu jkun hemm rinnovament parzjali ta' Avukati Ġenerali. Żewġ u tliet Avukati Ġenerali għandhom ikunu sostitwiti alternattivament."Artikolu 3Iż-żmien tal-kariga ta' l-Avukat Ġenerali maħtur biex jokkupa għall-ewwel darba l-post maħluq b'din id-Deċiżjoni għandu jintemm fis-6 ta' Ottubru 1985.Magħmula fi Brussel, it-30 ta' Marzu 1981.Għall-KunsillIl-PresidentG. Braks--------------------------------------------------


title: 2011/568/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/130

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2009
   (2011/568/UE)
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2009, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KEE) Nru 337/75 tal-Kunsill tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali (3), u b'mod partikolari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0106/2011),

               1.

               Jagħti l-kwittanza lid-Direttur taċ-Ċentru Ewropew għall-Iżvilupp ta’ Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Professjonali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 130.

      (2)  ĠU L 248, 16.9.2002, p. 1.

      (3)  ĠU L 39, 13.2.1975, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/131

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2009, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 – C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KEE) Nru 337/75 tal-Kunsill tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali (3), u b’mod partikolari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli ghall-bagit generali tal-Komunitajiet Ewropej (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0106/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

               B.

               billi fil-5 ta’ Mejju 2010, il-Parlament ta l-kwittanza lid-Direttur taċ-Ċentru Ewropew għall-Iżvilupp ta’ Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza, inter alia:

                           —

                           ġibed l-attenzjoni għall-fatt li ċ-Ċentru ttrasferixxa għal darba oħra l-approprjazzjonijiet (li kienu 25 % tal-approprjazzjonijiet tal-ħlasijiet, jew EUR 1 400 000),

                           —

                           innota li dan kixef nuqqasijiet fl-ipprogrammar u l-immonitorjar tal-approprjazzjonijiet differenzjati għall-attivitajiet operattivi,

               C.

               billi l-baġit taċ-Ċentru għall-2009 kien ta’ EUR 18 530 000, li jikkostitwixxi żieda ta’ 1 % fuq is-sena finanzjarja 2008,

      Prestazzjoni

               1.

               Jirreferi għall-konferma tal-Qorti tal-Awdituri li l-għeluq tal-kontijiet annwali fir-rigward ta’ bilanċ ta’ EUR 18 500 000 jippreżentaw b’mod ġust il-pożizzjoni finanzjarja attwali taċ-Ċentru fil-31 ta’ Diċembru 2009 u li l-operazzjonijiet u l-flussi tal-kontanti għal din is-sena finanzjarja huma konformi mar-regoli finanzjarji taċ-Ċentru;

               2.

               Jesprimi s-sodisfazzjon tiegħu li l-Qorti tal-Awdituri ddikjarat li l-għeluq tal-kontijiet taċ-Ċentru għas-sena finanzjarja 2009 kien skont il-liġi u regolari; jilqa’ l-intenzjoni taċ-Ċentru li jagħmel disponibbli fir-rigward tal-Gantt charts tal-2011 għall-attivitajiet operattivi ewlenin kollha; ifakkar liċ-Ċentru li dawn iċ-charts. juru, b’mod konċiż, l-ammont ta’ ħin li membru tal-persunal jiddedika għal proġett u iħeġġeġ approċċ immirat lejn il-ksib ta’ riżultati;

               3.

               Jifraħ liċ-Ċentru talli introduċa sistema għall-kejl tal-prestazzjoni (PMS) fl-2009 fir-rigward tal-prijoritajiet tiegħu fuq tul ta’ żmien medju 2009-2011 u l-programm ta’ ħidma annwali tiegħu, u talli jkun fassal qafas tal-indikaturi tal-prestazzjoni biex jiġi mmonitorjat il-progress u jitkejlu l-produzzjoni, ir-riżultat u l-impatt; b’mod partikolari jqis li l-introduzzjoni ta’ PMS tgħin liċ-Ċentru jimmaniġġja u jevalwa l-impatt, l-effiċjenza, l-effettività u r-rilevanza tagħha; barra minn hekk jemmen li din is-sistema tista’ tinkludi aktar titjib għall-baġit ibbażat fuq l-attivitajiet u mmonitorjar eqreb tal-approprjazzjonijiet tal-ħlasijiet biex jiġu evitati t-trasferimenti;

               4.

               Jitlob liċ-Ċentru jistabbilixxi, fit-tabella li għandu jehmeż mar-rapport li jmiss tal-Qorti tal-Awdituri, tqabbil ċar bejn l-operazzjonijiet li saru matul is-sena ta’ kwittanza eżaminata u dawk li saru waqt is-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa l-prestazzjoni tiegħu b’mod aktar effettiv minn sena għall-oħra;

               5.

               Huwa interessat fl-attivitajiet taċ-Ċentru fin-Norveġja u l-Islanda u jirrimarka li introduċa pjan biex l-użu tal-kontribuzzjonijiet tan-Norveġja u tal-Islanda jkunu allinjati mas-sussidju tal-Unjoni li għandu jkun implimentat sal-2013;

      Riżorsi umani

               6.

               Jinnota li ċ-Ċentru introduċa tibdiliet fil-proċeduri tar-reklutaġġ tiegħu wara r-rimarki mill-Qorti tal-Awdituri fir-rapport 2009 tiegħu li jitlob liċ-Ċentru biex titjieb aktar it-trasparenza; jilqa’ l-inizjattiva taċ-Ċentru, minn Ġunju 2010, fir-rigward tal-mistoqsijiet f’testi bil-miktub u intervisti qabel il-preselezzjoni;

      Approprjazzjonijiet trasferiti minn sena għall-oħra

               7.

               Jiġbed l-attenzjoni għall-fatt li ċ-Ċentru ttrasferixxa l-approprjazzjonijiet ’il quddiem (31 % tal-ispiża amministrattiva – Titolu II) u kkanċella l-approprjazzjonijiet tal-ħlasijiet (24 % tal-approprjazzjonijiet totali għall-attivitajiet operattivi); għalhekk, jitlob liċ-Ċentru biex ikompli jtejjeb l-ipprogrammar u l-immonitorjar u jirrispetta b’mod aktar sħiħ il-prinċipju tal-annwalità;

      Il-ġestjoni tal-baġit

               8.

               Jitlob liċ-Ċentru biex japplika, b’mod aktar effettiv, il-prinċipji baġitarji tal-ispeċifikazzjoni u t-trasparenza; jirrikonoxxi li, f’Ġunju 2010, iċ-Ċentru informa lill-Bord ta’ Tmexxija dwar it-trasferimenti 2009 u 2010 u minn dakinhar beda jinforma kontinwament lill-Bord ta’ Tmexxija dwar it-trasferimenti u ċċara r-regola tal-10 % fir-regoli implimentattivi l-ġodda tiegħu għar-regoli finanzjarji li ġew adottati mill-Bord ta’ Tmexxija f’Diċembru 2010;

      Verifika interna

               9.

               Jirrikonoxxi li ċ-Ċentru bagħat lill-awtorità responsabbli għall-kwittanza rapport imfassal mid-Direttur Eżekuttiv tiegħu li jagħti sommarju tal-kontenut tar-rakkomandazzjoni tal-IAS kif stipulat fl-Artikolu 72(5) tar-Regolament Finanzjarju ta’ qafas; madankollu jitlob lid-Direttur taċ-Ċentru biex jipprovdi informazzjoni speċifika dwar il-kontenut miftuħ tal-15-il rakkomandazzjoni fil-31 ta’ Diċembru 2008 u l-14-il rakkomandazzjoni ġodda fil-31 ta’ Diċembru 2009, fiż-żewġ każijiet mill-IAS;

               10.

               Jilqa’ t-twaqqif, minn naħa taċ-Ċentru, ta’ għodda onlajn tal-akkwisti fl-2009 bil-għan li jitjiebu l-ippjanar u l-immonitorjar tal-pjan annwali tal-akkwisti;

               11.

               Jinnota li ċ-Ċentru ffinalizza fl-2009 proċedura aġġornata għat-tneħħija tal-impenji sabiex titjieb aktar it-trasparenza tal-inventorju tal-assi; flimkien ma’ dan jinnota li fl-istess sena, iċ-Ċentru beda jiddokumenta l-proċessi tal-kontroll ewlenin; jistieden, għalhekk, liċ-Ċentru biex jinforma lill-awtorità tal-kwittanza dwar il-passi li ttieħdu f’dan ir-rigward;

               12.

               Jilqa’ l-fatt li ċ-Ċentru huwa l-ewwel Aġenzija li ħadet f’idha b’mod volontarju verifika pilota dwar il-qafas etiku fl-2009;

               13.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 130.

      (2)  ĠU L 248, 16.9.2002, p. 1.

      (3)  ĠU L 39, 13.2.1975, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 124.

      (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).


title: Deċiżjoni (UE) 2015/1649 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/212

      DEĊIŻJONI (UE) 2015/1649 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013, flimkien mat-tweġibiet taċ-Ċentru (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata liċ-Ċentru għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi ċentru Ewropew għall-prevenzjoni u l-kontroll tal-mard (5), u b'mod partikolari l-Artikolu 23 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0069/2015),

         1.

            Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 123.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 142, 30.4.2004, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: 2012/300/UE: Deċiżjoni tal-Kunsill tas- 7 ta' Ġunju 2012 li taħtar membru Awstrijak tal-Kumitat Ekonomiku u Soċjali Ewropew

text:
               12.6.2012

               MT

               Il-Ġurnal Uffiċjali tal-Unjoni Ewropea

               L 151/32

         DEĊIŻJONI TAL-KUNSILL
   tas-7 ta' Ġunju 2012
   li taħtar membru Awstrijak tal-Kumitat Ekonomiku u Soċjali Ewropew
   (2012/300/UE)
   IL-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta tal-Gvern Awstrijak,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Post ta’ membru fil-Kumitat Ekonomiku u Soċjali Ewropew sar vakanti wara t-tmiem tal-mandat tas-Sur Johann KÖLTRINGER,

         ADOTTA DIN ID-DEĊIŻJONI:
   Artikolu 1
   Dr Ferdinand MAIER, Generalsekretär des Österreichischen Raiffeisenverbands hu b’dan maħtur membru tal-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2015.
   Artikolu 2
   Din id-Deċiżjoni tidħol fis-seħħ fil-jum tal-addozzjoni tagħha.

      Magħmul fil-Lussemburgu, is-7 ta’ Ġunju 2012.

            Għall-Kunsill

            Il-President

         M. BØDSKOV

      (1)  ĠU L 251, 25.9.2010, p. 8.


title: Deċiżjoni (UE) 2015/1678 tal-Parlament Ewropew tad-29 ta' April 2015 dwar l-għeluq tal-kontijiet tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/316

      DEĊIŻJONI (UE) 2015/1678 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Awtorità għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE) Nru 1077/2011 tal-Parlament Ewropew u tal-Kunsill tal-25 ta' Ottubru 2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta' libertà, sigurtà u ġustizzja (5), u b'mod partikolari l-Artikolu 33 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0099/2015),

         1.

            Jinnota li l-kontijiet annwali finali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 326.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 286, 1.11.2011, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni ta’ l-Kunsill ta’ l- 24 ta' Jannar 2005 li temenda d-Deċiżjoni 2004/197/PESK li tistabbilixxi mekkaniżmu li jamministra l-finanzjament ta’ l-ispejjeż komuni ta’ l-operazzjonijiet ta’ l-Unjoni Ewropea li għandhom implikazzjonijiet militari jew ta’ difiża (Athena)

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               73

         DEĊIŻJONI TAL-KUNSILL
   ta’ l-24 ta' Jannar 2005
   li temenda d-Deċiżjoni 2004/197/PESK li tistabbilixxi mekkaniżmu li jamministra l-finanzjament ta’ l-ispejjeż komuni ta’ l-operazzjonijiet ta’ l-Unjoni Ewropea li għandhom implikazzjonijiet militari jew ta’ difiża (Athena)
   (2005/68/PESK)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea u, b'mod partikolari, l-Artikolu 13(3) u l-Artikolu 28(3) tiegħu,
   Billi:

               (1)

               Fit-23 ta’ Frar 2004 il-Kunsill adotta d-Deċiżjoni 2004/197/PESK (1) li tipprovdi li l-ewwel reviżjoni tagħha għandha sseħħ qabel it-tmiem ta’ l-2004.

               (2)

               Il-Kunsill fil-konklużjonijiet tiegħu ta’ l-14 ta’ Mejju 2003 ikkonferma l-ħtieġa għal kapaċità ta’ reazzjoni rapida, b’mod partikolari għal kompiti umanitarji u ta’ salvataġġ.

               (3)

               Il-Kumitat Militari ta’ l-UE fisser fid-dettall il-kunċett ta’ Risposta Rapida Militari ta’ l-UE fir-Rapport tiegħu tat-3 ta’ Marzu 2004. Fisser ulterjorment il-kunċett ta’ Gruppi ta’ Battalja ta’ l-UE fl-14 ta’ Ġunju 2004.

               (4)

               Il-Kunsill Ewropew fis-17 ta’ Ġunju 2004 endorsja Rapport dwar il-PESD li saħaq li l-ħidma dwar il-kapaċitajiet ta’ Risposta Rapida ta’ l-UE għandha titmexxa ’l quddiem bil-ħsieb ta’ kapaċità operattiva inizjali sa kmieni fl-2005.

               (5)

               In vista ta' dawn l-iżviluppi, il-finanzjament bikri ta’ operazzjonijiet militari ta’ l-UE għandhom jiġu mtejjba, b’mod partikolari in vista ta' l-operazzjonijiet ta’ Risposta Rapida. L-iskema l-ġdida għall-finanzjament bikri hija għaldaqstant intiża l-ewwelnett għal operazzjonijiet ta’ Risposta Rapida; taħt ċirkostanzi speċifiċi, kontribut imħallas minn qabel jista’ madankollu jiġi wżat għall-finanzjament bikri ta’ operazzjoni regolari, b’mod partikolari waħda b' dewmien qasir bejn l-adozzjoni ta’ l-Azzjoni Konġunta biex tittieħed azzjoni u d-deċiżjoni li tiġi mniegħda l-operazzjoni.

               (6)

               Id-Deċiżjoni 2004/197/PESK għandha għalhekk tiġi emendata,

         IDDEĊIEDA KIF ĠEJ:
   Artikolu1
   Id-Deċiżjoni 2004/197/PESK qegħda hawn tiġi emendata kif ġej:

               1)

               L-Artikolu 25 għandu jiġi mibdul b’dan li ġej:
               “Artikolu 25
               Finanzjament Bikri
               1.   Fil-każ ta’ operazzjoni ta’ Risposta Rapida Militari ta’ l-UE, il-kontributi għandhom ikunu dovuti minn Stati Membri kontribwenti fil-livell ta’ l-ammont ta’ referenza. Mingħajr preġudizzju għall-Artikolu 24 (4), il-ħlasijiet għandhom isiru kif imfisser hawn taħt.
               2.   Għall-fini ta’ finanzjament bikri ta’ operazzjonijiet ta’ Risposta Rapida Militari ta’ l-UE, l-Istati Membri parteċipanti għandhom:

                           (a)

                           jew iħallsu kontributi lil ATHENA minn qabel;

                           (b)

                           jew, meta l-Kunsill jiddeċiedi li jmexxi operazzjoni ta’ Risposta Rapida Militari ta’ l-UE li huma jikkontribwixxu għall-finanzjament tagħha, iħallsu l-kontributi tagħhom għall-ispejjeż komuni ta’ dik l-operazzjoni fi żmien ħamest' ijiem wara d-dispaċċ tas-sejħa fil-livell ta’ l-ammont ta’ referenza, sakemm il-Kunsill ma jiddeċidix mod ieħor.

                     3.   Għall-fini msemmi hawn fuq, il-Kumitat Speċjali, magħmul minn rappreżentant wieħed ta’ kull Stat Membru li għażel li jħallas kontributi minn qabel (minn issa ’l quddiem ‘Stati Membri antiċipanti’), għandu jistabbilixxi approprjazzjonijiet proviżorji taħt titolu speċifiku fil-budget. Dawn l-approprjazzjonijiet provviżorji għandhom jiġu koperti minn kontributi li jistgħu jitħallsu mill-Istati Membri antiċipanti fi żmien 90 jum wara d-dispaċċ tas-sejħa għal dawn il-kontributi. Madankollu, il-kontributi minn qabel dovuti għas-sena 2005 għandhom jitħallsu f’żewġ rati, li jistgħu jitħallsu sat-30 ta’ April u t-30 ta’ Novembru 2005 rispettivament.
               4.   Mingħajr preġudizzju għall-Artikolu 24 (4), il-kontributi dovuti minn Stat Membru antiċipanti għal operazzjoni, sal-livell tal-kontribut li ħallas lill-approprjazzjonijiet provviżorji msemmija fil-paragrafu 3 ta' dan l-Artikolu, għandhom ikunu jistgħu jitħallsu fi żmien 90 jum wara d-dispaċċ tas-sejħa. Ammont simili jista’ jitqiegħed għad-dispożizzjoni tal-kmandant ta’ l-operazzjoni mill-kontributi mħallsa minn qabel.
               5.   Minkejja l-Artikolu 20, għandu jsir riforniment ta’ kwalunkwe approprjazzjoni provviżorja msemmija taħt il-paragrafu 3 ta' dan l-Artikolu li hija wżata għal operazzjoni fi żmien 90 jum wara d-dispaċċ tas-sejħa.
               6.   Mingħajr preġudizzju għall-paragrafu 1, kwalunkwe Stat Membru antiċipanti jista, ’ f’ċirkostanzi speċifiċi, jawtorizza lill-amministratur biex juża l-kontribut tiegħu mħallas minn qabel biex ikopri l-kontribut tiegħu għal operazzjoni li jipparteċipa fiha, ħlief għal operazzjoni ta’ Risposta Rapida. Għandu jsir riforniment tal-kontribut imħallas minn qabel mill-Istat Membru kkonċernat fi żmien 90 jum wara d-dispaċċ tas-sejħa.
               7.   Minkejja l-Artikolu 31 (3), il-kmandant ta’ l-operazzjoni jista’ jimpenja u jħallas l-ammonti li jitqiegħdu għad-dispożizzjoni tiegħu.
               8.   Kwalunkwe Stat Membru jista’ jreġġa’ lura l-għażla tiegħu billi jagħti notifika lill-amministratur mill-inqas tliet xhur bil-quddiem.”.

               2)

               L-Artikolu 24 (6) għandu jiġi emendat biex jaqra kif ġej:
               “6.   Mingħajr preġudizzju għad-dispożizzjonijiet l-oħra f’din id-Deċiżjoni, il-kontributi għandhom jitħallsu fi żmien 30 jum wara d-dispaċċ tas-sejħa rilevanti għall-kontributi.”.
         Artikolu 2
   Din id-Deċiżjoni għandu jkollha effett fl-1 ta' Frar 2005.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmula fi Brussel, nhar il-24 ta' Jannar 2005.

            Għall-Kunsill

            Il-President

         F. BODEN

      (1)  ĠU L 63, 28.2.2004, p. 68.


title: Id-Deċiżjoni tal-Kummissjoni ta' l-4 ta' Ottubru 1995 li tikkonċerna l-għeluq għan-nom tal-Komunità Ewropea tal-Faħam u l-Azzar u l -Komunità Ewropea dwar l-Enerġija Atomika tal-Ftehim Temporanju bejn il-Komunità Ewropea, l-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa l-waħda, u min-naħa l-oħra l-Federazzjoni Russa, fuq Kummerċ u ħwejjeġ marbuta mal-Kummerċ

text:
Avviż Legali Importanti

|

31995D0415

Official Journal L 247 , 13/10/1995 P. 0030 - 0031

		Id-Deċiżjoni tal-Kummissjonita' l-4 ta' Ottubru 1995li tikkonċerna l-għeluq għan-nom tal-Komunità Ewropea tal-Faħam u l-Azzar u l -Komunità Ewropea dwar l-Enerġija Atomika tal-Ftehim Temporanju bejn il-Komunità Ewropea, l-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa l-waħda, u min-naħa l-oħra l-Federazzjoni Russa, fuq Kummerċ u ħwejjeġ marbuta mal-Kummerċ(95/415/Euratom, KEFA)IL-KUMMISSJONI TAL-KOMUNITAJIET EWROPEJWara li kkonsidrat it-Trattat li jistabbilixxi l-Komunità Ewropea tal-Faħam u l-Azzar, b'mod partikolari l-ewwel paragrafu ta' l-Artikolu 95 miġjub fih,Wara li kkonsidrat it-Trattat li jistabbilixxi l-Komunità Ewropea ta' l-Enerġija Atomika b'mod partikolari it-tieni paragrafu ta' l-Artikolu 101 miġjub fih,Billi, sakemm jidħol fis-seħħ il-Ftehim ta' Sħubija u Koperazzjoni ffirmat f'Korfu' fl-24 ta' Ġunju 1994, jeħtieġ li jiġi approvat l-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa l-waħda, u l-Federazzjoni Russa, min-naħa l-oħra, dwar il-Kummerċ u l-ħwejjeġ marbuta mal-Kummerċ iffirmat fi Brussel nhar is-17 ta' Lulju 1995;Billi l-għeluq tal-Ftehim Temporanju huwa meħtieġ sabiex jintlaħqu l-għanijiet tal-Komunità stabbiliti b'mod partikolari fl-Artikolu 2 u 3 tat-Trattat li jistabilixxi l-Komunità Ewropea tal-Faħam u l-Azzar u billi it-Trattat ma għamilx disposizzjonijiet għall-każijiet kollha koperti minn din id-Deciżjoni;Wara li ġew ikkonsultati l-kumitati konsultattivi u bil-kunsens tal-Kunsill,IDDEĊIEDA DAN LI ĠEJ:Artikolu 1Il-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa l-waħda, u l-Federazzjoni Russa, u min-naha l-ohra, dwrar il-Kummerċ u ħwejjeġ marbuta mal-Kummerċ-, flimkien maż-żewġ Protokoll u d-dikjarazzjonijiet, hawnhekk approvati għan-nom tal-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.Dawn it-testi huma marbuta mad-Deciżjoni.Artikolu 2Il-President tal-Kummissjoni għandu jagħmel in-notifikazzjoni prevista fl-Artikolu 35 bil-Ftehim Temporanju f'isem il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.Magħmula fi Brussel, fl-4 ta' Ottubru 1995.Għall-KummissjoniJacques SanterIl-President--------------------------------------------------


title: 2007/341/KE: Deċiżjoni tal-Kunsill tad- 19 ta’ April 2007 dwar il-konklużjoni tal-Ftehim bejn il-Komunità Ewropea u l-Federazzjoni Russa dwar l-ammissjoni mill-ġdid

text:
                  17.5.2007

                  MT

                  Il-Ġurnal Uffiċjali ta’ l-Unjoni Ewropea

                  L 129/38

         DEĊIŻJONI TAL-KUNSILL
         tad-19 ta’ April 2007
         dwar il-konklużjoni tal-Ftehim bejn il-Komunità Ewropea u l-Federazzjoni Russa dwar l-ammissjoni mill-ġdid
         (2007/341/KE)
         IL-KUNSILL TA’ L-UNJONI EWROPEA,
         Wara li kkunsidra t-Trattat li jistabbilixxi l-Komunità Ewropea, u b'mod partikolari l-punt (3)(b) ta’ l-Artikolu 63 tiegħu, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel sub-paragrafu ta’ l-Artikolu 300(3) tiegħu,
         Wara li kkunsidra l-proposta mill-Kummissjoni,
         Wara li kkunsidra l-opinjoni tal-Parlament Ewropew,
         Billi:

                     (1)

                     Il-Kummissjoni nnegozjat f'isem il-Komunità Ewropea Ftehim mal-Federazzjoni Russa dwar l-ammissjoni mill-ġdid.

                     (2)

                     Il-Ftehim ġie ffirmat, f'isem il-Komunità Ewropea, fil-25 ta’ Mejju 2006, suġġett għall-konklużjoni eventwalment possibbli tiegħu f'data aktar tard, skond Deċiżjoni tal-Kunsill adottata fit-22 ta’ Mejju 2006.

                     (3)

                     Il-Ftehim għandu jiġi approvat.

                     (4)

                     Il-Ftehim jistabbilixxi Kumitat Konġunt ta’ Ammissjoni mill-Ġdid li jista' jadotta r-regoli ta’ proċedura tiegħu. Huwa kunsiljabbli li tkun prevista proċedura simplifikata sabiex tiġi stabbilita l-pożizzjoni tal-Komunità f'dan il-każ.

                     (5)

                     Skond l-Artikolu 3 tal-Protokoll dwar il-pożizzjoni tar-Renju Unit u ta’ l-Irlanda, anness mat-Trattat ta’ l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit innotifika x-xewqa tiegħu li jipparteċipa fl-adozzjoni u fl-applikazzjoni ta’ din id-Deċiżjoni.

                     (6)

                     Skond l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness mat-Trattat ta’ l-Unjoni Ewropea u mat-Trattat li jistabbilixxi l-Komunità Ewropea, u mingħajr preġudizzju għall-Artikolu 4 ta’ l-imsemmi Protokoll, l-Irlanda ma tipparteċipax fl-adozzjoni ta’ din id-Deċiżjoni u m'hijiex marbuta biha jew suġġetta għall-applikazzjoni tagħha.

                     (7)

                     Skond l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat ta’ l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tipparteċipax fl-adozzjoni ta’ din id-Deċiżjoni u m'hijiex marbuta biha jew suġġetta għall-applikazzjoni tagħha,

               IDDEĊIEDA KIF ĠEJ:

            Artikolu 1
            Il-Ftehim bejn il-Komunità Ewropea u l-Federazzjoni Russa dwar l-ammissjoni mill-ġdid huwa b'dan approvat f'isem il-Komunità.
            It-test tal-Ftehim huwa mehmuż ma’ din id-Deċiżjoni.

            Artikolu 2
            Il-President tal-Kunsill għandu jagħti n-notifika prevista fl-Artikolu 23(2) tal-Ftehim (1).

            Artikolu 3
            Il-Kummissjoni, megħjuna minn esperti mill-Istati Membri, għandha tirrappreżenta lill-Komunità fil-Kumitat Konġunt ta’ l-Ammissjoni mill-Ġdid stabbilit mill-Artikolu 19 tal-Ftehim.

            Artikolu 4
            Il-pożizzjoni tal-Komunità fi ħdan il-Kumitat Konġunt dwar l-Ammissjoni mill-Ġdid dwar l-adozzjoni tar-regoli tal-proċedura tiegħu kif meħtieġ taħt l-Artikolu 19(5) tal-Ftehim għandha tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.

            Artikolu 5
            Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

            Magħmul fil-Lussemburgu, 19 ta’ April 2007.

                  Għall-Kunsill

                  Il-President

               B. ZYPRIES

            (1)  Id-data tad-dħul fis-seħħ tal-Ftehim dwar l-Ammissjoni mill-Ġdid se tiġi pubblikata fil-Ġurnal Uffiċjali ta’ l-Unjoni Ewropea mis-Segretarjat Ġenerali tal-Kunsill.


title: Deċiżjoni Tal-Kumitat politiku u ta’ Sigurtà CHAD/1/2008 tat- 13 ta’ Frar 2008 dwar l-aċċettazzjoni ta’ kontributi ta’ Stati terzi għall-operazzjoni militari ta’ l-Unjoni Ewropea fir-Repubblika taċ-Ċad u r-Repubblika Ċentru-Afrikana

text:
               29.2.2008

               MT

               Il-Ġurnal Uffiċjali ta’ l-Unjoni Ewropea

               L 56/64

         DEĊIŻJONI TAL-KUMITAT POLITIKU U TA’ SIGURTÀ CHAD/1/2008
   tat-13 ta’ Frar 2008
   dwar l-aċċettazzjoni ta’ kontributi ta’ Stati terzi għall-operazzjoni militari ta’ l-Unjoni Ewropea fir-Repubblika taċ-Ċad u r-Repubblika Ċentru-Afrikana
   (2008/172/PESK)
   IL-KUMITAT POLITIKU U ta’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet subparagrafu ta’ l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2007/677/PESK tal-15 ta’ Ottubru 2007 dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Ċentru-Afrikana (1) (Operazzjoni EUFOR Tchad/RCA), u b’mod partikolari l-Artikolu 10(2) tagħha,
   Billi:

               (1)

               Fuq it-talba tal-Kumitat Politiku u ta’ Sigurtà u skond il-kompiti mogħtija mill-Kumitat Militari ta’ l-Unjoni Ewropea (KMUE), il-Kmandant ta’ l-Operazzjoni ta’ l-UE u l-Kmandant tal-Forza ta’ l-UE żammew il-Konferenzi dwar il-Ħolqien ta’ Forza fid-9, 14 u 21 ta’ Novembru 2007, 19 ta’ Diċembru 2007 u 11 ta’ Jannar 2008.

               (2)

               B’segwitu għar-rakkomandazzjonijiet tal-Kmandant ta’ l-Operazzjoni ta’ l-UE u tal-KMUE dwar kontribut mill-Albanija, il-kontribut mill-Albanija għandu jiġi aċċettat.

               (3)

               Skond l-Artikolu 6 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u l-implementazzjoni ta’ deċiżjonijiet u azzjonijiet ta’ l-Unjoni Ewropea li jkollhom implikazzjonijiet ta’ difiża,

         IDDEĊIEDA KIF ĠEJ:
   Artikolu 1
   Kontributi ta’ Stati Terzi
   Wara l-Konferenzi dwar il-Ħolqien ta’ Forza, il-kontribut mill-Albanija għandu jiġi aċċettat għall-operazzjoni militari ta’ l-UE fir-Repubblika taċ-Ċad u r-Repubblika Ċentru-Afrikana.
   Artikolu 2
   Dħul fis-Seħħ
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.

      Magħmula fi Brussell, 13 ta’ Frar 2008.

            Għall-Kumitat Politiku u ta’ Sigurtà

            Il-President

         M. IPAVIC

      (1)  ĠU L 279, 23.10.2007, p. 21.


title: 2008/150/KE: Deċiżjoni tal-Kunsill tat- 12 ta’ Frar 2008 dwar l-iffirmar, f’isem il-Komunità Ewropea, u l-applikazzjoni provviżorja tal-Ftehim fil-forma ta’ Skambju ta’ Ittri dwar l-emendi għall-Protokoll li jiffissa, għall-perjodu mit- 18 ta’ Jannar 2005 sas- 17 ta’ Jannar 2011 , l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles

text:
               22.2.2008

               MT

               Il-Ġurnal Uffiċjali ta’ l-Unjoni Ewropea

               L 48/31

         DEĊIŻJONI TAL-KUNSILL
   tat-12 ta’ Frar 2008
   dwar l-iffirmar, f’isem il-Komunità Ewropea, u l-applikazzjoni provviżorja tal-Ftehim fil-forma ta’ Skambju ta’ Ittri dwar l-emendi għall-Protokoll li jiffissa, għall-perjodu mit-18 ta’ Jannar 2005 sas-17 ta’ Jannar 2011, l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles
   (2008/150/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 flimkien ma’ l-Artikolu 300(2),
   Wara li kkunsidra l-proposta tal-Kummissjoni,
   Billi:

               (1)

               Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd ‘il barra mill-kosta tas-Seychelles, għall-perjodu mit-18 ta’ Jannar 2005 sas-17 ta’ Jannar 2011, ġie adottat permezz tar-Regolament tal-Kunsill (KE) Nru 115/2006 (1) fit-23 ta’ Jannar 2006.

               (2)

               Fid-dawl ta’ l-użu estensiv tal-Ftehim tas-sajd attwali u l-interess ta’ l-awtoritajiet tas-Seychelles li jsaħħu s-sħubija kif ukoll l-interess ta’ l-awtoritajiet Komunitarji li jarmonizzaw dan il-Protokoll mal-protokolli l-oħra tat-tonn, iż-żewġ Partijiet inizjalaw l-emendi għall-Protokoll attwali, fil-forma ta’ Skambju ta’ Ittri. Ir-riżultati ta’ dawn l-emendi kienu s-suġġett ta’ skambju ta’ ittri u jirrigwardaw żieda fit-tunnellaġġ ta’ referenza, l-introduzzjoni ta’ appoġġ għal sħubija u l-emenda fil-proporzjon tal-parti mħallsa mis-sidien tal-bastimenti u dik imħallsa mill-baġit Komunitarju.

               (3)

               Sabiex dawn l-emendi għall-Protokoll attwali jkunu applikabbli mit-18 ta’ Jannar 2008, jeħtieġ li jiġi ffirmat il-ftehim fil-forma ta’ Skambju ta’ Ittri, b’riżerva għall-konklużjoni definittiva tal-Kunsill.

               (4)

               Dawn l-emendi ma jinċidux fuq il-metodu ta’ l-allokazzjoni ta’ l-opportunitajiet tas-sajd fost l-Istati Membri,

         IDDEĊIDIET KIF ĠEJ:
   Artikolu 1
   L-iffirmar tal-Ftehim fil-forma ta’ Skambju ta’ Ittri dwar l-emendi għall-Protokoll li jiffissa, għall-perjodu mit-18 ta’ Jannar 2005 sas-17 ta’ Jannar 2011, l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles huwa b'dan approvat f’isem il-Komunità.
   It-test tal-Ftehim fil-forma ta’ Skambju ta’ Ittri huwa anness ma’ din id-Deċiżjoni.
   Artikolu 2
   Il-President tal-Kunsill huwa awtorizzat li jaħtar il-persuna jew persuni li jkollhom is-setgħa li jiffirmaw l-Ftehim fil-forma ta’ Skambju ta’ Ittri f’isem il-Komunità suġġett għall-konklużjoni tiegħu.
   Artikolu 3
   Il-Ftehim fil-forma ta’ Skambju ta’ Ittri għandu jiġi applikat provviżorjament mit-18 ta’ Jannar 2008.
   Artikolu 4
   L-opportunitajiet tas-sajd stipulati mill-Protokoll u deċiżi fir-Regolament tal-Kunsill Nru 115/2006 tat-23 ta’ Jannar 2006 ma jinbidlux u huma kkonfermati skond l-allokazzjonijiet segwenti:

               Kategoriji tas-sajd

               Stat Membru

               L-opportunitajiet ta’ sajd

               Bastimenti għas-sajd tat-tonn bit-tartarun

               Franza

               17-il bastiment

               Spanja

               22 bastiment

               L-Italja

               bastiment wieħed

               Bastimenti bil-konzijiet tal-wiċċ

               Spanja

               2 bastimenti

               Franza

               5 bastimenti

               Il-Portugall

               5 bastimenti

         Jekk l-applikazzjonijiet għal-liċenzji ta’ dawn l-Istati Membri ma jkoprux id-drittijiet tas-sajd stipulati mill-Protokoll, il-Kummissjoni tista’ tikkunsidra l-applikazzjonijiet għal-liċenzji ta’ kwalunkwe Stat Membru ieħor.

      Magħmula fi Brussell, 12 ta’ Frar 2008.

            Għall-Kunsill

            Il-President

         A. BAJUK

      (1)  ĠU L 21, 25.1.2006, p. 1.

      FTEHIM
      fil-forma ta’ Skambju ta’ Ittri dwar l-applikazzjoni proviżorja ta’ l-emendi lill-Protokoll li jiffissa, għall-perjodu mit-18 ta’ Jannar 2008 sas-17 ta’ Jannar 2011, l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles
      A.   Ittra mill-Gvern tar-Repubblika tas-Seychelles
      Sinjur,
      Huwa ta’ pjaċir għalija li n-negozjaturi tar-Repubblika tas-Seychelles u tal-Komunità Ewropea waslu għal ftehim dwar l-emendi għall-Protokoll li jistipula l-opportunitajiet tas-sajd u l-kontribuzzjoni finanzjarja u l-Anness tiegħu.
      Ir-riżultat ta’ dawn in-negozjati li saru fi Brussell fl-20 u l-21 ta’ Marzu 2007, servew biex jiġu riveduti l-opportunitajiet tas-sajd imsemmija fil-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles, għall-perjodu mit-18 ta’ Jannar 2005 sas-17 ta’ Jannar 2011. L-emendi għal dan il-Protokoll jinsabu annessi. Wara li l-Protokoll ġie emendat u inizjalat miż-żewġ Partijiet fil-21 ta’ Marzu 2007, nipproponi li ngħaddu għall-proċeduri ta’ approvazzjoni u/jew ta’ ratifika tat-testi tal-Protokoll kif emendat, ta’ l-Anness tiegħu u ta’ l-Appendiċi, skond il-proċeduri fis-seħħ fir-Repubblika tas-Seychelles u fil-Komunità Ewropea, meħtieġa għad-dħul tagħhom fis-seħħ.
      Bil-għan li ma jiġux interrotti l-attivitajiet tas-sajd tal-bastimenti Komunitarji fl-ilmijiet tas-Seychelles, u b’referenza għall-Protokoll emendat fil-21 ta’ Marzu 2007 li jistabbilixxi l-opportunitajiet tas-sajd u l-kontribuzzjoni finanzjarja għall-perjodu bejn it-18 ta’ Jannar 2008 u s-17 ta’ Jannar 2011, għandi l-unur ninfurmak li l-Gvern tar-Repubblika tas-Seychelles huwa lest japplika dak il-Protokoll b’mod proviżorju b’effett mit-18 ta’ Jannar 2008, sakemm jidħol fis-seħħ skond l-Artikolu 13 tal-Ftehim, kemm-il darba l-Komunità Ewropea tkun lesta li tagħmel l-istess.
      Huwa mifhum f’dan il-każ, li l-ħlas tal-kontribuzzjoni finanzjarja riveduta u stabbilita bl-Artikolu 2 tal-Protokoll kif emendat, jsir meta ż-żewġ Partijiet jinnotifikaw lil xulxin dwar it-twettiq tal-proċeduri meħtieġa għad-dħul fis-seħħ tal-Protokoll u ta’ l-Anness tiegħu rivedut.
      Inkun grat jekk tikkonferma l-qbil tal-Komunità Ewropea ma’ l-applikazzjoni proviżorja msemmija.
      Nassigurak, Sinjur, mill-ikbar stima li għandi lejk.

            Għall-Gvern tar-Repubblika tas-Seychelles

      B.   Ittra tal-Komunità Ewropea
      Sinjur,
      Għandi l-pjaċir ninfurmak li rċevejt l-ittra tiegħek ta’ llum li tgħid hekk:

         “Huwa ta’ pjaċir għalija li n-negozjaturi tar-Repubblika tas-Seychelles u tal-Komunità Ewropea waslu għal ftehim dwar l-emendi għall-Protokoll li jistipula l-opportunitajiet tas-sajd u l-kontribuzzjoni finanzjarja u l-Anness tiegħu.
         Ir-riżultat ta’ dawn in-negozjati li saru fi Brussell fl-20 u l-21 ta’ Marzu 2007, servew biex jiġu riveduti l-opportunitajiet tas-sajd imsemmija fil-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles, għall-perjodu mit-18 ta’ Jannar 2005 sas-17 ta’ Jannar 2011. L-emendi għal dan il-Protokoll jinsabu annessi. Wara li l-Protokoll ġie emendat u inizjalat miż-żewġ Partijiet fil-21 ta’ Marzu 2007, nipproponi li ngħaddu għall-proċeduri ta’ approvazzjoni u/jew ta’ ratifika tat-testi tal-Protokoll kif emendat, ta’ l-Anness tiegħu u ta’ l-Appendiċi, skond il-proċeduri fis-seħħ fir-Repubblika tas-Seychelles u fil-Komunità Ewropea, meħtieġa għad-dħul tagħhom fis-seħħ.
         Bil-għan li ma jiġux interrotti l-attivitajiet tas-sajd tal-bastimenti Komunitarji fl-ilmijiet tas-Seychelles, u b’referenza għall-Protokoll emendat fil-21 ta’ Marzu 2007 li jistabbilixxi l-opportunitajiet tas-sajd u l-kontribuzzjoni finanzjarja għall-perjodu bejn it-18 ta’ Jannar 2008 u s-17 ta’ Jannar 2011, għandi l-unur ninfurmak li l-Gvern tar-Repubblika tas-Seychelles huwa lest japplika dak il-Protokoll b’mod proviżorju b’effett mit-18 ta’ Jannar 2008, sakemm jidħol fis-seħħ skond l-Artikolu 13 tal-Ftehim, kemm-il darba l-Komunità Ewropea tkun lesta li tagħmel l-istess.
         Huwa mifhum f’dan il-każ, li l-ħlas tal-kontribuzzjoni finanzjarja riveduta u stabbilita bl-Artikolu 2 tal-Protokoll kif emendat, jsir meta ż-żewġ Partijiet jinnotifikaw lil xulxin dwar it-twettiq tal-proċeduri meħtieġa għad-dħul fis-seħħ tal-Protokoll u ta’ l-Anness tiegħu rivedut.
         Inkun grat jekk tikkonferma l-qbil tal-Komunità Ewropea ma’ l-applikazzjoni proviżorja msemmija.”

      Għandi pjaċir nikkonferma l-qbil tal-Komunità Ewropea dwar l-applikazzjoni proviżorja msemmija.
      Nassigurak, Sinjur, mill-ikbar stima li għandi lejk.

            Għall-Komunità

         ANNESS
         Emendi għall-Protokoll li jiffissa, għall-perjodu mit-18 ta’ Jannar 2005 sas-17 ta’ Jannar 2011, l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd 'il barra mill-kosta tas-Seychelles
         L-Artikolu 2 tal-Protokoll huwa sostitwit b’dan li ġej:

            “Artikolu 2
            Il-kontribuzzjoni finanzjarja – Metodi ta’ ħlas
            1.   Għall-perjodu stipulat bl-Artikolu 1, il-kontribuzzjoni finazjarja stabbilita bl-Artikolu 7 tal-Ftehim huwa stabbilit għal EUR 24 750 000. Mit-18 ta’ Jannar 2008, il-kontribuzzjoni finanzjarja ser tiġi emendata u stipulata għal EUR 28 440 000 għall-perjodu kollu tal-Protokoll.
            2.   Il-paragrafu 1 japplika b’riżerva tad-dispożizzjonijiet ta’ l-Artikoli 4, 5, 6, 7 u 8 ta’ dan il-Protokoll.
            3.   Il-kontribuzzjoni finanzjarja stipulata fil-paragrafu 1 għandha titħallas mill-Komunità fl-ammont ta’ EUR 4 125 000 fis-sena, matul l-ewwel tliet snin tal-Protokoll. Mit-18 ta’ Jannar 2008, il-kontribuzzjoni finanzjarja stipulata fil-paragrafu 1 għandha titħallas mill-Komunità fl-ammont ta’ EUR 5 355 000 fis-sena. Il-kontribuzzjoni finanzjarja applikabbli mit-18 ta’ Jannar 2008, hija magħmula, parzjalment mill-ammont ta’ EUR 4 095 000 fis-sena ekwivalenti għal tunnellaġġ ta’ referenza ta’ 63 000 tunnellata fis-sena, kif ukoll mill-ammont speċifiku ta’ EUR 1 260 000 fis-sena, allokati għall-għajnuna u għall-implimentazzjoni tal-politika settorjali tas-sajd fis-Seychelles. Dan l-ammont speċifiku huwa parti integrali mill-kontribuzzjoni finanzjarja waħdanija kif definita fl-Artikolu 7 tal-Ftehim.
            4.   Jekk il-kwantità totali ta’ tonn maqbuda mill-bastimenti Komunitarji fiż-żoni tas-sajd tas-Seychelles jaqbeż is-63 000 tunnellata fis-sena, l-ammont tal-kontribuzzjoni finanzjarja annwali titla' għal EUR 65 għal kull tunnellata supplimentari maqbuda. Madankollu, l-ammont annwali totali mħallas mill-Kommunità ma jistax jaqbeż id-doppju ta’ l-ammont indikat f'paragrafu 3 (EUR 10 710 000). Meta l-kwantitajiet maqbuda mill-bastimenti Komunitarji jeċċedu l-kwantitajiet li jikkorrispondu għad-doppju ta’ l-ammont totali annwali, l-ammont dovut għall-kwantità li taqbeż dak il-limitu, jitħallas is-sena ta’ wara.
            5.   Il-ħlas tal-kontribuzzjoni finanzjarja mill-Komunità għandu jsir mhux aktar tard mit-30 ta’ Settembru 2008 għar-raba’ sena u sa mhux aktar tard mid-data ta’ l-għeluq tal-Protokoll għas-snin l-oħra.
            6.   B'riżerva għad-dispożizzjonijiet ta’ l-Artikolu 7, il-ħlas ta’ din il-kontribuzzjoni finanzjarja taqa' taħt il-ġurisdizzjoni esklussiva tas-Seychelles.
            7.   Il-kontribuzzjoni finanzjarja għandha tiġi ddepożitata f'kont waħdieni tat-Teżor Pubbliku tas-Seychelles, fil-Bank Ċentrali tas-Seychelles. In-numru tal-kont huwa speċifikat mill-awtoritajiet tas-Seychelles.”

         L-artikolu 7 huwa sostitwit b’dan li ġej:

            “Artikolu 7
            Il-promozzjoni ta’ sajd responsabbli u sostenibbli fl-ilmijiet tas-Seychelles
            1.   Għallinqas 56 % tal-kontribuzzjoni finanzjarja li tissemma’ fl-Artikolu 2(3), titħallas darba fis-sena, mit-18 ta’ Jannar 2008, skond id-definizzjoni u l-implimentazzjoni tal-politika settorjali tas-sajd fis-Seychelles, bl-għan li jiġi promoss sajd responsabbli u sostenibbli fl-ilmijiet tagħhom. L-amministrazzjoni ta’ din il-kontribuzzjoni finanzjarja hija msejsa fuq il-ftehim komuni bejn iż-żewġ Partijiet, fuq għanijiet li jridu jintlaħqu u fuq il-programmazzjoniu annwali u plurijannwali relatati.”

         Is-subparagrafi 2, 3, 4 u 5 m'humiex emendati.
         Emendi fl-Anness għall-Protokoll
         IL-KUNDIZZJONIJIET GĦALL-ATTIVITAJIET TAS-SAJD MILL-BASTIMENTI KOMUNITARJI FL-ILMIJIET TAS-SEYCHELLES
         Kapitolu I – L-applikazzjoni u l-ħruġ tal-liċenzji, jinbidel b'dan li ġej

            “KAPITOLU I
            L-APPLIKAZZJONI U L-ĦRUĠ TAL-LIĊENZJI
            TAQSIMA I
            Il-ħruġ tal-liċenzji

                        1 sa 10.

                        L-ebda emenda.

                        11.

                        Madanakollu, fuq talba tal-Kummissjoni Ewropea u f'każ ta’ prova ta’ force majeure, il-liċenzja ta’ bastiment għandha tiġi sostitwita b'liċenzja ġdida li tinħareġ fuq bastiment ieħor ta’ l-istess kategorija tal-bastiment sostitwit, mingħajr ħlas ulterjuri. Madanakollu, jekk it-tunnellaġġ gross (TG) tal-bastiment huwa ogħla minn dak tal-bastiment sostitwit, id-differenza fl-ammont dovut għandha titħallas pro rata temporis.

                        12 sa 14.

                        L-ebda emenda.

                  TAQSIMA 2
            Il-kundizzjonijiet tal-liċenzja – ħlasijiet u ħlasijiet bil-quddiem

                        1.

                        Il-liċenzji għandhom validità ta’ sena u jistgħu jiġġeddu.

                        2.

                        Mit-18 ta’ Jannar 2008, l-ammont dovut għandu jkun ta’ EUR 35 għal kull tunnellata maqbuda fl-ilmijiet tas-Seychelles.

                        3.

                        Il-liċenzji jinħarġu wara li jsir il-ħlas lill-awtoritajiet nazzjonali kompetenti ta’ l-ammonti segwenti:

                                    —

                                    EUR 21 000 għal kull bastiment għas-sajd tat-tonn bit-tartarun, ekwivalenti għall-ammont dovut għal 600 tunnellata ta’ tonn maqbuda fl-ilmijiet tas-Seychelles,

                                    —

                                    EUR 4 200 għal kull bastiment tas-sajd bil-konzijiet tal-wiċċ ta’ aktar minn 250 TG, ekwivalenti għall-ammont dovut għal 120 tunnellata ta’ tonn maqbuda fl-ilmijiet tas-Seychelles,

                                    —

                                    EUR 3 150 għal kull bastiment tas-sajd bil-konzijiet tal-wiċċ ta’ aktar minn 250 TG, ekwivalenti għall-ammont dovut għal 90 tunnellata ta’ tonn maqbuda fl-ilmijiet tas-Seychelles.

                        4.

                        L-ebda emenda.

                        5.

                        L-ebda emenda.

                        6.

                        F’każ li s-sidien tal-bastimenti jikkontestaw it-tnaqqis ppreżentat mill-SFA, jistgħu jikkonsultaw ma’ l-Istituti xjentifiċi kompetenti għall-verifika ta’ l-informazzjoni dwar il-qabdiet, bħall-Istitut għar-Riċerka u l-Iżvilupp (IRD), l-Istitut Oċeanografiku Spanjol (IEO) u l-Istitut għar-Riċerka dwar is-Sajd u l-Baħar (IPIMAR), u sussegwentement jikkomunikaw ma’ l-awtorijtajiet tas-Seychelles, li għandhom jinfurmaw lill-Kummissjoni fir-rigward, biex jiġi stabbilit tnaqqis definittiv qabel il-31 ta’ Mejju tas-sena kurrenti. F'każ ta’ kontestazzjoni min-naħa tas-sidien tal-bastimenti sa din id-data, it-tnaqqis stabbilit mill-SFA jitqies bħala definittiv.

                        7.

                        L-ebda emenda.

                        8.

                        L-ebda emenda.

                        9.

                        L-ebda emenda.”

         Kapitolu VI – L-Osservaturi, huwa sostitwit b’dan li ġej:

            “KAPITOLU VI
            OSSERVATURI

                        1.

                        Il-bastimenti awtorizzati jistadu fl-ilmijiet tas-Seychelles fil-qafas tal-ftehim jistgħu itellgħu abbord osservaturi magħżula mill-organizzazzjoni reġjonali tas-sajd kompetenti, skond il-ftehim bejn il-Partijiet jew fin-nuqqas, mill-awtoritajiet tas-Seychelles, skond ir-regoli dettaljati stabbiliti hawn taħt.

                        1.1 sa 14.

                        L-ebda emenda.”


title: Deċiżjoni tal-Kunsill (UE) 2016/949 tas-6 ta' Ġunju 2016 dwar l-iffirmar, f'isem l-Unjoni u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra, biex jittieħed kont tal-adeżjoni tar-Repubblika tal-Kroazja mal-Unjoni Ewropea

text:
               16.6.2016

               MT

               Il-Ġurnal Uffiċjali tal-Unjoni Ewropea

               L 159/1

         DEĊIŻJONI TAL-KUNSILL (UE) 2016/949
   tas-6 ta' Ġunju 2016
   dwar l-iffirmar, f'isem l-Unjoni u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra, biex jittieħed kont tal-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 207 u 209, flimkien mal-Artikolu 218(5) tiegħu,
   Wara li kkunsidra l-Att ta' Adeżjoni tar-Repubblika tal-Kroazja, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont l-Artikolu 6(2) tal-Att ta' Adeżjoni tar-Repubblika tal-Kroazja, l-adeżjoni tar-Repubblika tal-Kroazja mal-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra, għandha tiġi miftiehma bil-konklużjoni ta' protokoll għall-Ftehim. Skont l-Artikolu 6(2) tal-Att ta' Adeżjoni, għandha tapplika proċedura simplifikata għal tali adeżjoni, li permezz tagħha għandu jiġi konkluż protokoll mill-Kunsill, li jaġixxi unanimament f'isem l-Istati Membri, u mill-pajjiżi terzi kkonċernati.

               (2)

               Fl-14 ta' Settembru 2012, il-Kunsill awtorizza lill-Kummissjoni biex tiftaħ negozjati mal-pajjiżi terzi kkonċernati. In-negozjati ġew konklużi b'suċċess mal-Mongolja permezz ta' note verbale datata t-2 ta' Diċembru 2014.

               (3)

               Il-Protokoll għandu jiġi ffirmat, soġġett għall-konklużjoni tiegħu f'data aktar tard,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra, biex jittieħed kont tal-adeżjoni tar-Repubblika tal-Kroazja mal-Unjoni Ewropea (1) huwa b'dan awtorizzat, soġġett għall-konklużjoni tal-Protokoll.
   Artikolu 2
   Il-President tal-Kunsill huwa b'dan awtorizzat sabiex jaħtar il-persuna jew persuni mogħtija s-setgħa li jiffirmaw il-Protokoll f'isem l-Unjoni u l-Istati Membri tagħha.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, is-6 ta' Ġunju 2016.

            Għall-Kunsill

            Il-President

         H.G.J. KAMP

      (1)  It-test tal-Protokoll se jiġi ppubblikat flimkien mad-Deċiżjoni dwar il-konklużjoni tiegħu.


title: 2008/779/KE,Euratom: Deċiżjoni tal-Kunsill tas- 6 ta’ Ottubru 2008 li taħtar membru ġdid tal-Kummissjoni tal-Komunitajiet Ewropej

text:
               8.10.2008

               MT

               Il-Ġurnal Uffiċjali ta’ l-Unjoni Ewropea

               L 267/31

         DEĊIŻJONI TAL-KUNSILL
   tas-6 ta’ Ottubru 2008
   li taħtar membru ġdid tal-Kummissjoni tal-Komunitajiet Ewropej
   (2008/779/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari t-tieni paragrafu tal-Artikolu 215 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari t-tieni paragrafu tal-Artikolu 128 tiegħu,
   Billi:
   F’ittra datata 3 ta’ Ottubru 2008, is-Sur Peter MANDELSON irriżenja mill-kariga tiegħu bħala membru tal-Kummissjoni. Għandu jiġi sostitwit għall-bqija tal-mandat tiegħu,
   ADOTTA DIN ID-DEĊIŻJONI:
   Artikolu 1
   Il-Baronessa Catherine Margaret ASHTON OF UPHOLLAND hija b’dan maħtura membru tal-Kummissjoni għall-perijodu mis-6 ta’ Ottubru 2008 sal-31 ta’ Ottubru 2009.
   Artikolu 2
   Din id-Deċiżjoni għandha tidħol b’effett mis-6 ta’ Ottubru 2008.
   Artikolu 3
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmula fi Brussell, 6 ta’ Ottubru 2008.

            Ghall-Kunsill

            Il-President

         C. LAGARDE